ভাৰত-পাকিস্তান সীমান্তত বন্ধ হোৱা নাই পাকিস্তানৰ আগ্ৰাসন। বিগত ৯ মাহত জম্মু-কাশ্মীৰৰ নিয়ন্ত্ৰণ ৰেখাত পাকিস্তানী সেনাই ২ হাজাৰ ৩৩৫ বাৰ যুদ্ধবিৰতি উলংঘন কৰিছে।
সোমবাৰে ৰাজ্যসভাত দিয়া লিখিত উত্তৰত প্ৰতিৰক্ষা মন্ত্ৰীয়ে ২০১৯ চনৰ ৩০ মে'ৰ পৰা ২০২০ চনৰ ২০ জানুৱাৰি পৰ্যন্ত জম্মু-কাশ্মীৰৰ ভাৰত-পাক সীমান্তত পাকিস্তানে ২ হাজাৰ ৩৩৫ বাৰ যুদ্ধবিৰতি উলংঘন কৰিছে বুলি কয়।
২০২০ চনৰ ১৫ জানুৱাৰি পৰ্যন্ত জম্মুত থকা আন্তৰ্জাতিক সীমান্তত ১৭৭ বাৰ ক্ৰছ বোৰ্ডাৰ ফায়াৰিং হৈছে বুলিও ৰাজ্যসভাত সাংসদ গৰাকীয়ে কয়।
আনহাতে, ২০১৯ চনত চিয়াচেনত তুষাৰপাতৰ ফলত ছয় গৰাকী ভাৰতীয় সেনা জোৱানে প্ৰাণ হেৰুৱাই বুলিও ৰাজ্যসভাত তথ্য দাঙি ধৰা হয়।
তদুপৰি, চিয়াচেনক বাদ দি জম্মু-কাশ্মীৰৰ অন্যান্য পাৰ্বত্য অঞ্চলত সংঘটিত হোৱা তুষাৰপাতৰ ফলত মুঠ ১১ গৰাকী সেনা জোৱান চহিদ হয়।
উল্লেখযোগ্য যে, জম্মু-কাশ্মীৰৰ পৰা অনুচ্ছেদ ৩৭০ প্ৰত্যাহাৰ কৰাৰ পাছত পাকিস্তানে একাধিকবাৰ ভাৰতৰ বিৰুদ্ধে যুদ্ধৰ হুমকি দি আহিছে।
পাকিস্তানৰ যুদ্ধৰ হুমকিৰ বিপৰীতে ভাৰতে পাকিস্তানক সংযত হ'বলৈ কৈ আহিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
